Заушке
Кад се ко разболи од заушака, оде са бајачем на воду и донесе чинију воде. У ту воду метне се три пута по девет каменчића. Кад бајач почне да баје, узме девет каменчића и сваким од њих додирне заушке, говорећи: „Зажени се Ника девојка; дође камени свекар те је испроси... (као почегак бр. 259). Пошто заврши први део басме, бајач баци девет каменчића из руке и узме лругих девет из воде, и наставља басму:

Устај, Нико, девојко; 
дође ти каменити свекар 
да те испроси, 
доведе ти каменитог кума, каменитог старојка, 
каменитог девера, 
камените сватове 
и каменитог младожењу.

     И трећи пут се све понови и баце последњих девет каменчића (259 б, с. 109).
     Код басме бр. 256 први део се баје пужу, па онда камену, а други део болеснику.
     Бајање од заушака (заушки) среће се и код Бугара (566, с. 266).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 401-402.

Народне басме и бајања